राजस्थान शिक्षक संघ ने दिया ज्ञापन
जैसलमेर | राजस्थानशिक्षक संघ राष्ट्रीय ने 2012 में नियुक्त शिक्षकों के स्थायीकरण आदेश के लिए जिला शिक्षा अधिकारी प्रारंभिक काे ज्ञापन दिया है। जिला मंत्री नटवर व्यास ने बताया कि राज्य सरकार द्वारा 2012 में नियुक्त शिक्षकों के स्थायीकरण एवं उन्हें वेतन भत्तों के एरियर का भुगतान करने के आदेश जारी किए जा चुके है। इस संबंध में जैसलमेर में आवश्यक कार्रवाई नहीं होने पर प्रतिनिधि मंडल जिलाध्यक्ष राणीदानसिंह भुट्टो, जिला संगठन मंत्री, अनोपसिंह, जिला मंत्री नटवर व्यास के नेतृत्व में जिला शिक्षा अधिकारी प्रारंभिक बंशीलाल रोत से मिला। मंडल ने ज्ञापन देते हुए आदेश के संबंध में तत्काल कार्रवाई करवाने की मांग की है। जिस पर जिला शिक्षा अधिकारी रोत ने तत्काल कार्रवाई करने का आश्वासन देते हुए संबंधित प्रभारी को निर्देशित किया है। प्रतिनिधि मंडल में वरिष्ठ अध्यापक प्रतिनिधि अर्जुनसिंह, सम उपशाखा अध्यक्ष अशोक खत्री, जिला महा समिति सदस्य पदमदान, महिला शिक्षक प्रतिनिधि चंचल छंगाणी शामिल रहे।
hin_Deva hin_Deva